Предмет
 С настоящия регламент се определят правила за прилагане на Регламент (ЕС) No 1144/2014 по отношение на видимостта на обозначението на произхода и търговските марки при обикновените и многонационалните програми, както и правила, съгласно които на предлагаща организация може да бъде разрешено да изпълни някои части от обикновена програма.
 С него се определят и специални правила за сключване на договори, управление, мониторинг и контрол на обикновените програми, както и система от показатели за оценка на въздействието на програмите за информиране и насърчаване.
 ГЛАВА II
 ОБЩИ РАЗПОРЕДБИ ЗА ОБИКНОВЕНИТЕ И МНОГОНАЦИОНАЛНИТЕ ПРОГРАМИ
 РАЗДЕЛ 1
 Видимост на обозначението на произхода
 Член 2
 Общи изисквания към обозначаването на произхода във всички информационни и промоционални материали
 1. Главното послание на програмата трябва да е послание на Съюза и да не акцентира върху конкретен произход.
 2. Обозначаването на произхода трябва да отговаря на следните кумулативни условия:
 а)
 да не представлява ограничение на свободното движение на селскостопански и хранителни продукти в разрез с член 34 от Договора за функционирането на Европейския съюз;
 б)
 да не насърчава потребителите да купуват местни стоки единствено въз основа на произхода им и да указва не толкова самия произход, колкото специфичните свойства на продукта; и
 в)
 да допълва главното послание на Съюза.
 3. Главното послание на Съюза в рамките на програмата не може да се измества на заден план от материали, свързани с произхода на продукта, като например изображения, цветове, символи или музика. Произходът се обозначава на място, различно от мястото, предназначено за главното послание на Съюза.
 4. Произходът се обозначава само върху визуалните информационни и промоционални материали. В аудиоматериалите произходът не се упоменава.
 Член 3
 Специфично обозначаване на произхода върху информационните и промоционалните материали съгласно член 4, параграф 2, букви а) и б) от Регламент (ЕС) No 1144/2014
 1. Обозначаването на произхода върху информационните и промоционалните материали съгласно член 4, параграф 2, букви а) и б) от Регламент (ЕС) No 1144/2014 се ограничава до националния произход, и по-конкретно — наименованието на държавата членка, или до общия наднационален произход. Обозначаването на произхода може да е експлицитно или имплицитно.
 2. Спазват се условията, определени в член 4, параграф 2, букви а) и б) от Регламент (ЕС) No 1144/2014, като се има предвид значимостта на текста или символа, включително изображенията и общото представяне, които се отнасят до произхода, в сравнение със значимостта на текста или символа, които се отнасят до главното послание на Съюза в рамките на програмата.
 Член 4
 Обозначаване на произхода върху информационните и промоционалните материали във връзка със схеми, допустими съгласно член 5, параграф 4, букви в) и г) от Регламент (ЕС) No 1144/2014
 1. В мерките за информиране и насърчаване, в които се упоменават схеми, допустими съгласно член 5, параграф 4, буква в) от Регламент (ЕС) No 1144/2014, наименованието на най-отдалечените региони може да се обозначи в съответните графични символи, ако са изпълнени условията, посочени в Делегиран регламент (ЕС) No 179/2014 (7), и в свързаните с тях визуални материали, ако отговарят на условията, посочени в член 4, параграф 2, букви а) и б) от Регламент (ЕС) No 1144/2014.
 2.